แง้มหัวใจยัยน้องสาวจำเป็น

เป็นโปรเจ็กต์สื่อผสมของญี่ปุ่นที่สร้างโดย โกสต์ มิคาวะ โดยเริ่มต้นด้วยช่องยูทูบที่สร้างขึ้นในเดือนเมษายน พ.ศ. 2563 โดยมีวิดีโอแรกที่อัปโหลดในวันที่ 1 พฤษภาคม พ.ศ. 2563 โดยซีรีส์ไลต์โนเวลนั้นเขียนโดยโกสต์ มิคาวะ และวาดภาพประกอบโดย Hiten เริ่มตีพิมพ์โดย เมเดียแฟกทอรี ภายใต้สำนักพิมพ์เอ็มเอฟบุงโกะเจ ในเดือนมกราคม พ.ศ. 2564 มังงะที่ดัดแปลงโดย ยูมิกะ คานาเดะ ได้เริ่มเผยแพร่ทางออนไลน์ใน Shōnen Ace Plus ของคาโดกาวะโชเต็ง โดยไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ และมีการประกาศสร้างเป็นอนิเมะโทรทัศน์โดยสตูดิโอดีน ออกอากาศตั้งแต่เดือนกรกฎาคมถึงกันยายน พ.ศ. 2567

**เรื่องย่อ**
หลังจากการแต่งงานใหม่ของพ่อทำให้อาซามุระ ยูตะ ได้อาศัยอยู่ร่วมกับอายาเสะ ซากิ สาวสวยอันดับหนึ่งของชั้นปีในฐานะพี่ชายและน้องสาว หลังจากได้เรียนรู้คุณค่าที่สำคัญเกี่ยวกับความสัมพันธ์ระหว่างชายหญิงโดยมองผ่านพ่อแม่ของพวกเขา เพราะต่างคนต่างโตมาในครอบครัวที่แยกทางกัน และเพื่อไม่ให้เกิดความบาดหมางในครอบครัว ยูตะและซากิสัญญาว่าจะรักษาระยะห่างที่เหมาะสมระหว่างกัน ซากินั้นขาดความรักความอบอุ่นจากครอบครัวและพยายามทำอะไรด้วยตัวคนเดียวมาโดยตลอด จนไม่รู้จักการพึ่งพาคนอื่น ขณะที่ยูตะก็สับสนกับการผูกสัมพันธ์ในฐานะพี่ชาย สิ่งที่ทั้งสองมีส่วนคล้าย ๆ กัน พวกเขาสองคนค่อย ๆ รู้สึกสบายใจที่จะอยู่ด้วยกัน

**ตัวละคร**
Asamura Yūta

ยูตะเป็นตัวละครชายหลักของเรื่อง โดยจากการแต่งงานใหม่ของพ่อ ทำให้ยูตะกลายเป็นพี่ชายของซากิและเป็นนักเรียนมัธยมปลาย ปี 2
Ayase Saki
voiced by|ยูกิ นากาชิมะ
ซากิเป็นตัวละครหลักหญิงของเรื่อง โดยจากการแต่งงานใหม่ของแม่ ทำให้ซากิกลายเป็นน้องสาวของยูตะและเป็นนักเรียนมัธยมปลาย ปี 2
Maru Tomokazu
voiced by|ไดกิ ฮามาโนะ
เพื่อนร่วมชั้นของยูตะ และแทบจะเป็นเพื่อนคนเดียวที่โรงเรียน เขาเป็นสมาชิกทีมเบสบอลและเป็นโอตาคุ
Narasaka Maaya
อายุ สึซึกิ
เพื่อนร่วมชั้นของซากิ เธอเป็นคนร่าเริงเสมอและมีนิสัยเจ้ากี้เจ้าการ เข้ามาตีสนิทกับซากิที่อยู่คนเดียวจนได้เป็นเพื่อนกันในที่สุด
Yomiuri Shiori
voiced by|มิโนริ สึซึกิ
นักศึกษามหาวิทยาลัย รุ่นพี่ในร้านหนังสือที่ยูตะทำงานพิเศษอยู่
Asamura Taichi

พ่อแท้ ๆ ของยูตะ และเป็นพ่อเลี้ยงของซากิ หลังจากมีปัญหาหลายอย่างกับภรรยาเก่าจนต้องหย่ากัน จนได้แต่งงานใหม่กับอายาเสะ อากิโกะ เขามีความสัมพันธ์ที่ดีกับยูตะและซากิ
Ayase Akiko
voiced by|เอริโกะ ฮาระ (การ์ตูนเสียง), เรนะ อูเอดะ (อนิเมะ)
แม่แท้ ๆ ของซากิ และแม่เลี้ยงของยูตะ หลังจากหย่าจากอดีตสามี เธอได้ทำงานอย่างไม่รู้จักเหน็ดเหนื่อยและเลี้ยงดูซากิด้วยตัวเองจนกระทั่งแต่งงานใหม่กับอาซามุระ ไทอิจิ

**สื่อ**

**ช่องยูทูบ**
ในขณะที่เขียนผลงานหลายชิ้น ผู้เขียน โกสต์ มิคาวะ ได้เรียนรู้เกี่ยวกับการมีอยู่ของผู้อ่านที่มีคำขอให้ "เจาะลึกชีวิตประจำวันของตัวละคร" เขาสนใจที่จะดูว่าอะไรจะเกิดขึ้นหากเขาพยายามเขียนงานที่ไม่ธรรมดา และตัดสินใจเขียนเรื่องราวที่แสดงถึงความสัมพันธ์ระหว่างพี่น้องต่างแม่
เกี่ยวกับการผลิตวิดีโอ มิคาวะเป็นผู้เขียนต้นฉบับของโครงเรื่องแง้มหัวใจยัยน้องสาวจำเป็น แต่สคริปต์ของเรื่องนี้ได้รับการจัดการโดยนักเขียนหลายคน ตามคำกล่าวของมิคาวะ สไตล์การเขียนของนักเขียนแต่ละคนจะแสดงในแต่ละสคริปต์ ดังนั้นมันจึงมักจะยึดถือตามที่เป็นอยู่
วิดีโอทั้งหมดในช่องยูทูบมีคำบรรยายเป็นภาษาอังกฤษ จีน สเปน และเวียดนาม

**ไลต์โนเวล**
ไลต์โนเวลชุดนี้เขียนโดยโกสต์ มิคาวะและภาพประกอบโดย Hiten เผยแพร่โดยเมเดียแฟกทอรี ภายใต้สำนักพิมพ์เอ็มเอฟบุงโกะเจ โดยเล่มแรกวางจำหน่ายในวันที่ 25 มกราคม พ.ศ. 2564
ส่วนลิขสิทธิ์ในประเทศไทย วันที่ 21 กุมภาพันธ์ พ.ศ. 2564 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์ไลต์โนเวลฉบับภาษาไทย

**มังงะ**
มังงะดัดแปลงวาดภาพประกอบโดยยูมิกะ คานาเดะ โดยเริ่มการตีพิมพ์ในเว็บ Shōnen Ace Plus ของคาโดกาวะโชเต็ง เมื่อวันที่ 16 กรกฎาคม พ.ศ. 2564
ส่วนลิขสิทธิ์ในประเทศไทย วันที่ 17 พฤศจิกายน พ.ศ. 2566 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์มังงะฉบับภาษาไทย

**อนิเมะ**
มีการประกาศสร้างเป็นซีรีส์อนิเมะโทรทัศน์เมื่อวันที่ 24 กรกฎาคม พ.ศ. 2565 ภายในงาน "Natsu no Gakuensai 2022" ของสำนักพิมพ์ MF Bunko J ต่อมาวันที่ 23 กรกฎาคม พ.ศ. 2566 ได้รับการเปิดเผยว่าซีรีส์อนิเมะโทรทัศน์นี้ผลิตโดยสตูดิโอดีน ซึ่งกำกับซีรีส์อนิเมะโดย ทาเคฮิโระ อูเอโนะ เขียนบทโดย มิตสึทากะ ฮิโรตะ ออกแบบตัวละครโดย Manabu Nii และเพลงประกอบโดย Citoca โดยมีกำหนดการออกอากาศในวันที่ 4 กรกฎาคม พ.ศ. 2567 ทาง AT-X และเครือข่ายอื่น ๆ เพลงเปิดคือ "Tenshi-tachi no Uta" (เพลงแห่งนางฟ้า) ขับร้องโดย Fhána ในขณะที่เพลงปิดคือ "Suisō no Blanco" (Aquarium Swing) ขับร้องโดย Kitri

**ดูเพิ่ม**
 น้องสาวเพื่อนตัวร้ายกับนายจืดจาง อีกหนึ่งซีรีส์ไลต์โนเวลที่มีผู้เขียนคนเดียวกัน

**อ้างอิง**

**แหล่งข้อมูลอื่น**
 เว็บไซต์ทางการไลต์โนเวล ja- เว็บไซต์ทางการมังงะ ja- เว็บไซต์ทางการไลต์โนเวลและมังงะ th- เว็บไซต์ทางการอนิเมะ ja- 26121
หมวดหมู่:ไลต์โนเวล
หมวดหมู่:มังงะชุด
หมวดหมู่:การ์ตูนญี่ปุ่นแนวโชเน็ง
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:สตูดิโอดีน
หมวดหมู่:ฟีนิกซ์ (สำนักพิมพ์)
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:มังงะของสำนักพิมพ์คาโดกาวะโชเต็ง